| Medaljeoversikt |
| --- |
| Friidrett: |
| Konkurrerte for Kypros’ flagg Kypros |
| Friidrett Det europeiske småstatsmesterskapet i friidrett |
| Sølv | Marsa 2016 |  800 m |
| Friidrett Lag-EM i friidrett (Third League) |
| Sølv | Reykjavik 2011 |  1500 m |
| Friidrett De europeiske småstatslekene |
| Gull | San Marino 2017 |  1500 m |
| Gull | San Marino 2017 |  800 m |
| Sølv | San Marino 2017 |  4x400 m |
| Sølv | Liechtenstein 2011 |  1500 m |
| Bronse | Liechtenstein 2011 |  800 m |

**Christos Dimitriou** (født 22. september 1993) er en kypriotisk friidrettsutøver som konkurrerer i sprintløp og mellomdistanseløp. Hans fremste internasjonale meritt er sølv på 800 meter i Det europeiske småstatsmesterskapet i friidrett 2016.

Idrettskarriere
---------------

### 2011

Dimitriou deltok i De europeiske småstatslekene 2011, der han vant to medaljer. Han fikk sølv på 1500 meter, bak sin lagkamerat Amine Khadiri, og bronse på 800 meter bak Brice Etes og Amine Khadiri.

Kypros konkurrerte i Third League i Lag-EM i friidrett 2011, og Dimitriou kom der på annenplass på 1500 meter, kun slått av moldovske Ion Luchianov. Dette ga 14 poeng i lagkonkurransen, der Kypros kom på annenplass, og rykket opp til Second Leage i neste lag-EM.

Han kom på annenplass på 800 meter i det kypriotiske mesterskapet i juni, med ny personlig rekord på 1.50,86. Amine Khadiri vant denne distansen.

### 2012

Han vant 800 meter i det kypriotiske mesterskapet i friidrett, med tiden 1.53,66. Han deltok også på 800 meter i Junior-VM i friidrett 2012 i Barcelona, men løp på 1.52,59 i innledningsheatet, som var 43. beste tid, og han gikk dermed ikke videre til semifinalene.

### 2013

I Jeux de la Francophonie 2013 deltok han også på 800 meter, og løp på 1.55,05 i innledningsheatet. Dette var 16. beste tid, og han ble ikke blant de åtte som gikk videre til finalen.

### 2015

I det kypriotiske mesterskapet i 2015 vant han igjen 800 meter.

### 2016

Han vant én medalje i Det europeiske småstatsmesterskapet i friidrett 2016; han fikk sølv på 800 meter, bak Musa Hajdari fra Kosovo.

### 2017

I De europeiske småstatslekene 2017 vant han både 800 og 1500 meter, og han deltok også på Kypros' stafettlag som fikk sølv på 4 × 400 meter stafett. 

### 2018

Han deltok i Samveldelekene 2018, og på 800 meter satte han personlig rekord i forsøksheatet med 1:47,82, men han gikk ikke videre til finalen. Han deltok også på 1500 meter, der han kom på sjuendeplass i sitt forsøksheat, og han nådde ikke finalen.

Han representerer Kypros under EM i friidrett 2018.

Referanser
----------

1. ↑   World Athletics Database, World Athletics utøver-ID 258534[Hentet fra Wikidata]
2. ↑  Tilastopaja Oy - *NC Limassol CYP 25 - 26 June* (arkivert), besøkt 30. august 2016.
3. ↑  KOEAS - *Resultater Pankypriotisk Mesterskap Menn Kvinner 2012* (oversatt), besøkt 30. august 2016.
4. ↑  KOEAS - *Resultater Pankypriotisk Mesterskap Menn Kvinner 2015* (oversatt), besøkt 30. august 2016.
5. ↑  Resultater friidrett, Samveldelekene 2018 Arkivert 18. april 2018 hos Wayback Machine. besøkt 6. august 2018.

Eksterne lenker
---------------

* (en) Christos Dimitriou – World Athletics Rediger på Wikidata
* (en) Profil hos European Athletics
* (en) Profil hos All-Athletics Arkivert 8. september 2016 hos Wayback Machine.